Държавен вестник, бр. 25, 2010 г., стр. 37

БРОЙ  25	
Д Ъ Р Ж А В Е Н  В Е С Т Н И К 	
СТР.  37  
п) зачислено оръжие;
р) кариерно поле (професионална област);
3. изискванията за познаване на основни 
нормативни и други актове;
4. изискваното минимално ниво за достъп 
до класифицирана информация;
5. други специфични изисквания;
6. функционалните задължения на военно­
служещите за мирно и военно време.
Чл. 14. Длъжностните разписания и длъж­
ностните характеристики се изготвят, утвърж­
дават, изменят и съхраняват при условия и по 
ред, определени с наредба на министъра на 
отбраната. 
Раздел ІV
Присвояване, повишаване и понижаване  във 
военно звание
Чл. 15. Със заповедта за приемане на во­
енна служба на военнослужещия се присвоява 
военно звание или се обявява военното звание 
по резерва, като:  
1. на лицата, които не притежават военно 
звание по резерва, се присвоява военно звание 
„редник – 1-ви клас“ („матрос – 1-ви клас“), 
съответно „младши сержант“ („старшина II 
степен“), „офицерски кандидат – 1-ви клас“ 
или „лейтенант“;
2. лицата, които притежават военно звание 
по резерва, съответстващо на званието на 
длъжността по длъжностното разписание, се 
приемат на военна служба с притежаваното 
военно звание;
3. на лицата, които притежават военно зва­
ние по резерва, по-високо от изискващото се 
за длъжността, се присвоява военното звание, 
изискващо се за длъжността по длъжностно 
разписание.
Чл. 16. (1) На курсантите, завършили вис­
шите военни училища, се присвоява офицерско 
звание „лейтенант“ и им се предлагат вакантни 
офицерски длъжности в Министерството на 
отбраната, структурите на пряко подчинение на 
министъра на отбраната и Българската армия 
в съответствие с придобитата военноотчетна 
специалност.
(2) На курсантите, които не са издържали 
държавните изпити или не са защитили диплом­
ните си работи на редовната и поправителната 
сесия, се присвоява военно звание „офицерски 
кандидат – 1-ви клас“ и се назначават на длъж­
ност за офицерски кандидат. След успешно 
полагане на държавните изпити или след за­
щита на дипломната работа те се повишават 
във военно звание „лейтенант“ и се назначават 
на офицерска длъжност.
Чл. 17. На кадетите, завършили сержантски 
(старшински) професионален колеж, се прис­
воява сержантско звание „младши сержант“ 
(„старшина II степен“) и се назначават на 
сержантска длъжност в съответствие със склю­
ченото допълнително споразумение. 
Чл. 18. Военнослужещите се повишават във 
военно звание последователно.
Чл. 19. Минималният срок за престояване 
във военно звание е:
1. за всички войнишки звания	
– 1 година;
2. за всички сержантски звания	
– 2 години;
3. за „офицерски кандидат – 
1-ви клас“	
– 2 години;
4. за „лейтенант“	
– 2 години;
5. за „старши лейтенант“	
– 3 години;
6. за „капитан“ („капитан-лейтенант“)	– 3 години;
7. за „майор“ („капитан ІІІ ранг“)	
– 4 години;
8. за „подполковник“ („капитан
ІІ ранг“)	
– 4 години;
9. за „полковник“ („капитан
І ранг“)	
– 4 години;
10. за висшите офицерски звания	
– 1 година.
Чл. 20. Максималният срок за престояване 
във военно звание е:
1. за войниците (матросите), сержантите 
(старшините), офицерските кандидати и офи­
церите с младши офицерски звания – до изти­
чане срока на договора или до назначаване на 
длъжност, изискваща по-високо звание;  
2. за офицерите с военни звания „майор“ 
(„капитан III ранг“), „подполковник“ („капитан 
II ранг“) и „полковник“ („капитан I ранг“) – до 
изтичане срока на договора или до назначаване 
на длъжност, изискваща по-високо звание, или 
до навършване на пределна възраст; 
3. за офицерите с висши военни звания – до 
назначаване на длъжност, изискваща по-високо 
звание, или до навършване на пределна възраст. 
Чл. 21. Военнослужещият може да бъде 
повишен в следващо военно звание, ако са 
налице следните условия:
1. да е изтекъл минималният срок за прес­
тояване във военно звание  по чл. 19;
2. да притежава изискващото се за съответ­
ната длъжност образование, квалификация и 
атестационна оценка;
3. да заема или да се назначава на длъжност, 
изискваща по-високо военно звание;  
4. да не изтърпява дисциплинарно наказание 
по чл. 244, т. 4, 5 и 6 от Закона за отбраната 
и въоръжените сили на Република България.
Чл. 22. Военно звание „офицерски кандидат – 
1-ви клас“ се присвоява на сержанти (старши­
ни) с военно звание „старшина“ („мичман“), 
завършили курс за военно звание „офицерски 
кандидат“ и ако са налице изискванията на 
чл. 21. 
Чл. 23. (1) Офицерите от кариерно поле 
„командно“ се повишават във военно звание 
„майор“ („капитан III ранг“) и „подполковник“ 
(„капитан II ранг“), ако са придобили образо­
вателно-квалификационна степен „магистър“ по 
специалности от професионално направление 
„Военно дело“ във военни академии или при­
равнени на тях специалности, придобити във 
висши училища и колежи в чужбина, и ако са 
налице изискванията на чл. 21.